NaiveNeuron/SloPal huggingface dataset:
D. Jarjabek, poslanec: (2001-09-19):
I. Presperín, podpredseda NR SR: Pani poslankyňa Podhradská. M. Podhradská, poslankyňa: Ďakujem za slovo, pán predsedajúci. Zdá sa, že pozmeňujúcich návrhov pribúda a že sa bude opakovať situácia, akú sme zažili pri novele ústavy. Nepamätám sa, koľko ich bolo vtedy, ale teraz pri tomto zákone je ich už vyše 200, takže to je naozaj dobrá kuca-paca. Ale nielen pozmeňujúce návrhy spôsobia zrejme ťažkú hlavu tomuto parlamentu. Samotný návrh zákona v podstate predstavuje jeden chaos. Napríklad by som naozaj veľmi rada počula vysvetlenie pána ministra kultúry, ako je možné, že im z celého tohto zákona vypadlo jedno odvetvie kultúry, a to sú hvezdárne, nie je im venovaná ani žiadna časť, ani kapitola. Ale je zaujímavé, že v dôvodovej správe k článku XVII, ktorý sa týka osvetovej činnosti, zrazu nachádzame poznámku, že sa vlastne presúvajú zriaďovateľské právomoci aj v oblasti hvezdární a tak ďalej atď. Neviem, akú silu bude mať údaj alebo informácia, ktorú nachádzam len v dôvodovej správe, ale myslím si, že toto tiež jednoznačne svedčí o kvalite tohto návrhu zákona. I. Presperín, podpredseda NR SR: Pani poslankyňa Tóthová.
Raši, Richard, poslanec NR SR (2012-06-20):
Ďakujem pekne, pán poslanec. Vyzerá racionálne ten návrh, len aj preto som sa snažil aj teraz konzultovať s poisťovňou, aj s ministerstvom, a na to, aby ste nás veľmi nezmiatli, ja by som vás ešte poprosil, aby ste si to ešte prekonzultovali aj vy, lebo v zákone máme, v § 19 sú ustanovené prípady, kedy zdravotná poisťovňa nemusí vykonať ročné zúčtovanie zdravotného poistenia. To neznamená, že nemôže. A máme zároveň urobené všetky prípady, kedy je výhodné urobiť ročné zúčtovanie zdravotného poistenia, sú uvedené vo vyhláške ministerstva zdravotníctva 130/2012. Čiže možno, že by bolo dobre ešte ju, aby sme nerobili nejaké duplicitné činnosti a zdravotné poisťovne vyhlásili, že v takýchto prípadoch aj budú vykonávať ročné zúčtovanie zdravotných odvodov. Čiže treba si pozrieť ešte na vyhlášku 130/2012, aby sme neurobili nejaké duplicitné akty. A ešte, no potom sa porozprávame. Ďakujem pekne. To je všetko.
Kollár, Boris, predseda NR SR (2021-10-26):
Pani poslankyňa Zemanová, poďte rýchlo, lebo ešte vás niekto predbehne. (Reakcia z pléna. Smiech.)
P. Prokopovič, minister dopravy, pôšt a telekomunikácií SR: (2004-05-20):
V súčasnosti je v platnosti nový projekt výstavby diaľnic a rýchlostných ciest z roku 2001, ktorý bol aktualizovaný v roku 2003. Oba materiály boli schválené vládou Slovenskej republiky. V aktualizácii nového projektu sú rozpracované úlohy a návrh financovania v členení pre jednotlivé stavby a roky do roku 2006 a výhľadovo do roku 2012. V zmysle aktualizácie a v súlade so zákonom o štátnom rozpočte na rok 2004 bol uzatvorený aj kontrakt medzi ministerstvom dopravy, pôšt a telekomunikácií a Slovenskou správou ciest na zabezpečenie všetkých úloh a činností v pôsobnosti Slovenskej správy ciest v roku 2004. V otázke spomenutá dostavba diaľnice D1 medzi Bratislavou a Žilinou v súvislosti s výstavbou automobilového závodu Hyundai v Žiline bude riešená vo väzbe na štátny rozpočet roku 2004 a na východiská štátneho rozpočtu na rok 2005 predložením samostatného materiálu na rokovanie vlády Slovenskej republiky a nesúvisí s diaľničným obchvatom mesta Prešov priamo, ani nepriamo. V rámci predprojektovej prípravy bol v minulých rokoch riešený obchvat mesta Prešov ako stavba D1 Prešov-západ, Prešov-juh. Je momentálne ukončený proces posudzovania vplyvov na životné prostredie v zmysle zákona 127/94 Z. z., čo je veľmi podstatné a pozitívne. Na ďalšiu investorskú prípravu bol ministerstvom životného prostredia odporučený tunelový variant. Vzhľadom však na priority vlády a možnosti štátneho rozpočtu sa so započatím výstavby do roku 2006 podľa tých materiálov, čo som hovoril, neuvažuje. Uvažuje sa v ďalších rokoch tak, aby bola zabezpečená priorita vlády, sprevádzkovanie diaľnice medzi Bratislavou a Košicami do roku 2010. V tomto zmysle bude pokračovať aj ďalšia investorská príprava jednotlivých stavieb. Jedným z rozhodujúcich kritérií na zaraďovanie jednotlivých stavieb do výstavby bude ekonomická efektívnosť stavby. Ale aj niečo pozitívne. V roku 2004, teda v tomto roku sa reálne uvažuje a pripravujeme začatie výstavby diaľnice D1 v úseku Svinia - Prešov spolufinancovanej zo štrukturálneho fondu ako nadväzný úsek plánovaného diaľničného obchvatu mesta Prešov v smere na Poprad. Chcel by som ti ešte pripomenúť ako poslancovi z Prešova, ktorý poznáš situáciu, aká je tam, že tú predprojektovú prípravu sčasti zapríčinilo aj samotné mesto Prešov. My sme ešte do roku 1998 navrhovali severný variant, ktorý aj dnes je aktuálny, s tým, že vtedajšie vedenie mesta, ktoré bolo do roku 2002, s tým nesúhlasilo a odsúhlasilo južný obchvat Prešova. Teraz po nástupe nového vedenia mesta po roku 2002 to opäť prehodnotili a opäť začali uvažovať o severnom obchvate mesta Prešov. Nechceli sme robiť komplikácie a prekážky, takže sme sa už definitívne dohodli na tom severnom, na severnej trase obchvatu. Nie je to do roku 2006 zaradené, ale určite bude do roku 2010. Teraz do roku 2006 robíme na výpadovke Prešov - Svinia a tá sa započne ešte tohto roku. Už je momentálne vypísané výberové konanie, teda tender na stavebného dodávateľa. Ďakujem.
Šefčík, Marek, poslanec NR SR (2022-10-06):
Ďakujem za slovo. Pán Blanár v svojej rozprave dvakrát na mňa zaútočil alebo pichol do mňa, tak budem na to reagovať, pán Blanár. Prvýkrát, že mi niekto niečo z centrály posiela, ja si svoje faktické poznámky stále počas rozpravy napíšem, nikto mi nič neposiela, nie som na to odkázaný. A druhýkrát, keď ste spomenuli video z mestského zastupiteľstva z Holíča, len tak šplechnete do éteru, tak ja to vysvetlím, keď dovolíte. Áno, to video putuje po internete a žije si svojím životom, ale vaši ľudia, či už sú to smeráci, SNS a podobne, sú všade aj v komunálnej politike. A teraz vám poviem, čo sa tam deje, že či by vy ste reagovali ináč ako ja. Mesto dostáva pokuty za prešľapy mesta, tých káuz je tam mnoho. Zástupkyňa školy a zároveň mestská poslankyňa rozoberá a moralizuje o mojej dcére verejne na mestskom zastupiteľstve! Zdá sa vám to normálne?! Náčelník mestskej polície a človek poplatný jednému z toho systému vašich ľudí, ktorých tam je primátorom, napíše mne ako občanovi mesta bez predchádzajúcej konverzácie, pôjdem po prešľapoch vašej rodiny, nič vám nedarujem, považujem vás za hajzla, rozväzujem s vami kontakty. To čo si dovoľuje náčelník mestskej polície k občanovi mesta?! A vás by toto nenaštvalo?! Ak vedenie mesta odmietne dokončiť voľbu hlavného kontrolóra, lebo cíti, že by tam nemusela ostať tá, ktorá im vyhovovala, vás by toto nenaštvalo?! A že to poplatní novinári vystrihnú a dajú na internet, v poriadku, pozrite si obsah toho môjho vystúpenia, a nie to, že som zvýšil hlas, lebo aj vás by toto naštvalo, keby sa vyhrážali vašej rodine. (Prerušenie vystúpenia časomerom.)
Grendel, Gábor, podpredseda NR SR (2023-03-23):
Ešte máme otázky na pána predsedu vlády. Otázka č. 3 je od pána poslanca Martina Čepčeka a znie: „Vážený pán premiér, mohli by ste vysvetliť vašim voličom, ale aj celému národu, prečo nominant OĽANO Lengvarský riešil na ministerstve zdravotníctva ultraprogresívnu agendu zmeny pohlavia? Kto jemu aj vám dal na to mandát? Vy ste o tom ako premiér vedeli? Plánujete sa vôbec od toho dištancovať? Doteraz ste to neurobili. Prečo?“ Pani vicepremiérka, poprosím vás. Keďže nám plynie teraz čas na odpovede na, pani vicepremiérka, ešte máte chvíľu času na ďalšie otázky adresované pánovi premiérovi, keďže ho zastupujete. Tak poprosím o odpoveď č. 3 od pána poslanca Čepčeka.
Viskupič, Marián, poslanec NR SR (2020-11-04):
Ďakujem za slovo. Vážený pán predsedajúci, vážený pán podpredseda vlády, kolegynky, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Zákon spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor NR SR pre financie a rozpočet a takisto Ústavnoprávny výbor Národnej rady Slovenskej republiky. Za gestorský výbor navrhujem výbor pre financie a rozpočet. Zároveň odporúčam, aby uvedené výbory prerokovali, aby uvedené návrhy výbory prerokovali do 30 dní a gestorský výbor do 32 dní od prerokovania návrhu zákona v prvom čítaní. Pán predsedajúci, prosím, otvorte rozpravu k uvedenému návrhu zákona. Ďakujem pekne.
Zelník, Štefan, poslanec NR SR (2017-12-06):
Dajte, prosím, hlasovať o bodoch zo spoločnej správy, ktoré navrhol poslanec Beblavý vyňať na osobitné hlasovanie Pán poslanec, hlasovať o každom bode zvlášť? Takže môžme hlasovať o bodoch spoločne, ktoré sú vyňaté, 1, 4, 10, 12, 13, 14, 15, 19, 21, 26, 40, 42, 50 spoločne. Gestorský výbor odporučil schváliť.
R. Madej, poslanec: (2003-06-26):
Ďakujem pekne. Z. Martináková, podpredsedníčka NR SR: Budete odpovedať, pán minister?
Zemanová, Anna, poslankyňa NR SR (2022-10-18):
Neviem teda, že či ten príspevok poslanca Ďuricu bol na pána Mazureka. Ak áno, presne tak je to, že útočí práve on, pretože máme reagovať na predrečníka. Predrečníkom bol poslanec Milan Mazurek, právoplatne odsúdený za prejavy extrémizmu. Práve v tomto ďalej, v tejto činnosti vy pokračujete. Každé vaše vystúpenie v pléne Národnej rady je plné nenávisti a šírenia extrémistických myšlienok. Ľudské práva nie sú politická agenda. Ľudské práva sú práva, ktoré sú garantované ústavou, aj medzinárodnými dohovormi pre každého jedného človeka. Lebo ten, kto šíri nenávisť voči druhým, aj voči LGBTI, aj voči iným komunitám, ste práve vy a vašim podobná, vaša strana, ktorú ste sem dovliekli ľudí, ako sú kuffovci, tarabovci a vaša strana a ďalší, ktorí tu šírite bludy, nenávisť, extrémizmus. Áno, vy ste vytvorili atmosféru nenávisti v tejto spoločnosti. A každý jeden, kto takéto prejavy má, má krv na rukách. Má krv na rukách týchto dvoch mladých ľudí, ktorí boli zastrelení kvôli svojej sexuálnej orientácii.
Danko, Andrej, predseda NR SR (2017-02-01):
Prosím, prezentujme sa a hlasujme. (Hlasovanie). Prítomných 139 poslancov, za 116, proti 12, zdržalo sa 11. Konštatujem, že sme uvedený návrh schválili.
Hrnčiar, Andrej, podpredseda NR SR (2019-01-29):
Ďakujem. Prerušujem rokovanie o tomto bode programu. Pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov. Návrh vlády má tlač 1304. Prosím podpredsedu vlády Slovenskej republiky pre investície a informatizáciu Richarda Rašiho, aby v zastúpení ministerky vnútra návrh vlády odôvodnil. (Rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 1304.)
Paška, Pavol, predseda NR SR (2012-09-11):
Hlasujeme. (Hlasovanie.) 146 prítomných, 34 za, 81 proti, 30 sa zdržalo, 1 nehlasoval. Návrh sme neschválili.
P. Hrušovský, podpredseda NR SR: (2002-04-04):
Pán poslanec Gašparovič, teraz by som vás prosil, aby ste ako spravodajca Národnú radu informovali o odporúčaní výboru a o vašom stanovisku k ďalšiemu prerokúvaniu predloženého návrhu zákona pánom poslancom Palkom. Pán poslanec Gašparovič, máte slovo.
Kollár, Boris, predseda NR SR (2021-11-09):
Na pána poslanca Čekovského evidujem dve faktické poznámky. S prvou pán poslanec Jarjabek.
Paška, Pavol, predseda NR SR (2013-07-02):
Dobre. (Ruch v sále.) Pán poslanec Přidal je spravodajcom, ktorý bude uvádzať v prvom čítaní hlasovanie o návrhu poslancov Jána Hudackého, Jána Figeľa a Júliusa Brocku na vydanie zákona o ochrane subdodávateľov pri verejnom obstarávaní (tlač 555). Pán poslanec? (Reakcia poslanca.) Ešte pán poslanec Hraško, pred tým ešte. Pán poslanec.
Žiga, Peter, podpredseda NR SR (2024-06-21):
Otváram všeobecnú rozpravu. Do rozpravy som nedostal žiadnu písomnú prihlášku. Otváram možnosť prihlásiť sa do rozpravy ústne. Do rozpravy sa zatiaľ prihlásila navrhovateľka. Nezachytil som, pani spravodajkyňa, či ste sa hlásili do rozpravy aj vy. Nie, dobre, zatiaľ máme len pani navrhovateľku. Ešte niekto? Končím možnosť prihlásiť sa do rozpravy ústne. Nech sa páči, pani navrhovateľka, máte možnosť.
Blanár, Juraj, podpredseda NR SR (2021-07-02):
Prezentujte sa a hlasujte o návrhu, o pozmeňujúcom návrhu pána poslanca Svrčeka. (Hlasovanie.) Prítomných 90 poslancov, za hlasovalo 77, proti bolo 6, zdržali sa 7, hlasovali všetci. Konštatujem, že pozmeňujúci návrh pána poslanca Svrčka bol schválený.
Malatinský, Tomáš, minister hospodárstva SR (2013-06-19):
Ďakujem pekne. Vážená pani podpredsedníčka, poslankyne, poslanci, vládny návrh zákona by mal upraviť pôsobnosť orgánov štátnej správy pre sprístupňovanie a používanie biocídnych výrobkov podľa nariadenia Európskeho parlamentu a Rady EÚ č. 528/2012 o sprístupňovaní biocídnych výrobkov na trhu a ich používaní a tým vytvoriť podmienky pre uplatňovanie tohto nariadenia Európskej únie v Slovenskej republike. V podmienkach Slovenskej republiky zabezpečuje výkon štátnej správy v danej oblasti ministerstvo hospodárstva a jeho Centrum pre chemické látky a prípravky, pričom nariadenie Európskej únie č. 528/2012 predpokladá rovnocennú spoluprácu príslušných orgánov jednotlivých členských štátov pri hodnotení biocídnych výrobkov a ich účinných látok, pre ktoré majú členské štáty zabezpečiť dostatočný počet kvalifikovaného a skúseného personálu. Aj v tejto súvislosti bol návrh zákona spracovaný v úzkej spolupráci s už spomínaným centrom. Predloženým návrhom zákona sa s účinnosťou od 1. septembra 2013 ruší zákon č. 217/2003 Zb. o podmienkach uvedenia biocídnych výrobkov na trh a o zmene a doplnení niektorých zákonov v znení neskorších predpisov sa rušia predpisy vydané na jeho vykonanie, preberajúce do právneho systému Slovenskej republiky smernicu č. 98/8 ES, ktorá sa nariadením EÚ č. 528/2012 k uvedenému dátumu účinnosti taktiež zruší. Návrh zákona bude mať pozitívny vplyv na rozpočet verejnej správy. Pozitívny vplyv sa predpokladá v prípade, ak bude centrum zabezpečené potrebným počtom kvalifikovaných zamestnancov, ktorí môžu vykonať činnosti spojené s hodnotením biocídnych výrobkov a účinných látok podľa nariadenia Európskej únie č. 528/2012 a centrum sa bude môcť aktívnejšie zapojiť do procesu hodnotenia biocídnych výrobkov pre podnikateľov v rámci Európskej únie. Do štátneho rozpočtu môžu byť v takom prípade odvádzané okrem ročných platieb za biocídne výrobky sprístupnené na trhu Slovenskej republiky i ďalšie finančné prostriedky za odborné služby, ktoré centrum poskytne podnikateľovi na jeho žiadosť. Navýšenie počtu štátnozamestnaneckých miest centra a ministerstva hospodárstva v rokoch 2014 až 2016 zabezpečí rezort hospodárstva 7 miestami v rámci voľných miest rezortu a ďalších 7 štátnozamestnaneckých miest zabezpečí reorganizáciou a racionalizáciou činnosti príspevkových organizácií v pôsobnosti ministerstva hospodárstva. Finančné náklady na uvedené štátnozamestnanecké miesta sú rozpočtovo kryté, avšak návrh zákona by mal umožniť ich financovanie z úhrad platieb centru, ktoré je možné vyberať podľa § 80 ods. 2 nariadenia EÚ č. 528/2012 tak, aby príslušnému orgánu pokryli náklady za poskytované služby. Návrh zákona je v súlade s Ústavou SR a so zákonmi a ja vás žiadam, vážené poslankyne, poslanci, o podporu uvedeného zákona.
Bugár, Béla, podpredseda NR SR (2011-02-04):
Pán poslanec Maďarič.
Sulík, Richard, predseda NR SR (2011-07-07):
Pán poslanec Lazár.
Žiga, Peter, podpredseda NR SR (2024-01-17):
Pani poslankyňa Škopová.
Bugár, Béla, podpredseda NR SR (2018-05-28):
Pán poslanec Uhrík.
Uhrík, Milan, poslanec NR SR (2018-11-21):
Ďakujem pekne. Ja sa snažím držať témy, lebo naznačujem to, že vlastne správanie sa ľudí, ako je Andrej Danko, vyvolalo politickú frustráciu, politickú krízu, na ktorú dopláca celé Slovensko. Vinou takýchto ľudí, takejto politickej kultúry, alebo nekultúry, ak chcete, ako predvádza kapitán Danko, aj v Nitre zvíťazili v posledných komunálnych voľbách, pán Nemky to potvrdí, v podstate feťáci. Ľudia, ktorí boli vo volebnom štábe, tíme súčasného primátora Hattasa, ešte aj pár rokov dozadu dílovali drogy na Klokočine, na sídlisku Klokočina v Nitre, marihuanu a podobné veci. Dneska sú vo vedení mesta. Taká je, bohužiaľ, realita. Pretože frustrovaní ľudia jednoducho verili pekným letáčikom, pekným tváram, novým neznámym a zvolili si toto. Čiže toto všetko vychádza z tej frustrácie. Viete, my nemáme problém zverejniť naše záverečné práce, naše rigorózne alebo doktorské, alebo akékoľvek iné práce, kľudne si to naštudujte, kľudne ich podrobte kritike, ja som na svoje práce hrdý, aj boli adekvátne ohodnotené. A práve správanie sa kapitána Danka, doktora práv Danka uráža ľudí, aj ako som ja, ktorí poctivo študovali. Myslím si, že nielen ja sa cítim dotknutý, lebo ja som naozaj chodil na či už bakalárske štúdium denné, inžinierske takisto, doktorandské ekonomické. To znamená, že poctivo som si všetko odchodil, a niekto svoju prácu proste odpíše, obhájil týmto spôsobom. Vôbec to nepovažujem za férové a myslím si, že sú ľudia, ako ľudia takéhoto formátu, takéhoto ringu nemajú, nemajú určite vo vedení Národnej rady Slovenskej republiky čo robiť. A myslím si, že aj SNS-ka by mala trvať na tom, aby proste ho poslala preč. Pán kapitán naozaj, naozaj by mal odísť preč. Posledný taký príklad, hovoril to aj Milan Mazurek o prioritách kapitána, je to uznesenie, ktoré, ktoré neustále navrhuje aj ten antisemitizmus, ale keď sme dali rovnaký návrh na antislovakizmus, tak to odmietol. Čiže rozhodne pán Andrej Danko nemá, nemá žiadne morálne a už vonkoncom nie nejaké hrdé, odborné alebo slušné právo na to, aby sedel na poste predsedu Národnej rady Slovenskej republiky. Ďakujem.
Laššáková, Jana, podpredsedníčka NR SR (2012-05-16):
Na vystúpenie pána poslanca s reakciou piati páni poslanci s faktickými poznámkami. Končím možnosť prihlásiť sa s faktickými poznámkami. Pán poslanec Gál, s faktickou? Dobre. Tak ešte aj pán poslanec Gál. Nech sa páči, pán poslanec Sulík.
Glváč, Martin, podpredseda NR SR (2019-09-12):
Ďakujem. S faktickou poznámkou nikto. Končím možnosť prihlásiť sa. Ďalší v rozprave, pán poslanec Baránik, nech sa páči.
Rajtár, Jozef, poslanec NR SR (2016-09-06):
Ďakujem pánovi kolegovi Mihálovi za veľmi vecné zhrnutie aj faktov, čo sa týka teda vládneho balíčka, ktorý naozaj, ktorého cieľom je len vybrať čo najviac peňazí z vreciek daňových poplatníkov a potom tieto peniaze previesť nášmu, teda vášmu človeku a vašim, vašim ľuďom, napríklad cez rozkrádanie DPH. Chcem sa vyjadriť aj špecificky k tomuto bankovému odvodu. Takisto, takisto bola veľmi správna poznámka kolegu Zsolta Simona o tom, že z tohto bankového odvodu sa vyplácali podvedení živnostníci, podvedení oligarchom SMER-u – SD Jurajom Širokým a jeho Váhostavom. Takže tiež sa chcem spýtať, či sa takého niečo bude opakovať. No a ďalšia vec je, keď sme hovorili aj o tom, že sa tu vyberajú nejaké takého odvody a ďalšie veci, aby sa zdvihli platy a podobne, tak viete, že čo sa týka tohto bankového odvodu, tak do budúcnosti Európska únia plánuje spraviť to, že ten bankový odvod sa celý presunie na nejakú európsku úroveň a budú sa zachraňovať z peňazí, ktoré majú uložené občania Slovenska v zdravom bankovom sektore na Slovensku, sa budú zachraňovať aj choré matky našich teda pobočiek zahraničných bánk. Čiže chcel by som nejakú víziu do budúcnosti, ako tomuto buď zabrániť, alebo ako sa k tomuto budete stavať. Ďakujem.
Hrušovský, Pavol, predseda NR SR (2011-12-08):
Prosím uviesť do zápisu. Prerušujem rokovanie. Pardon, ešte pán predseda Procházka.
Tóth, Tibor, poslanec NR SR (2010-09-08):
Ďakujem pekne. Vážený pán podpredseda vlády, kolegyne, kolegovia, dovoľte, aby som vám predniesol správu Výboru Národnej rady Slovenskej republiky pre financie a rozpočet a Ústavnoprávneho výboru Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Protokolom medzi Slovenskou republikou a Holandským kráľovstvom, ktorým sa mení a dopĺňa Zmluva medzi Československou socialistickou republikou a Holandským kráľovstvom o zamedzení dvojakého zdanenia a zabránení daňovému úniku v odbore daní z príjmov a z majetku a protokolu k nej. Výbor Národnej rady Slovenskej republiky pre financie a rozpočet ako gestorsky výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov uvedenú správu výborov. Predseda Národnej rady Slovenskej republiky rozhodnutím zo dňa 3. augusta pridelil predmetný návrh dvom výborom, a to Výboru Národnej rady Slovenskej republiky pre financie a rozpočet a Ústavnoprávnemu výboru Národnej rady Slovenskej republiky. Uvedené výbory prerokovali tento protokol v príslušnom čase. Gestorský výbor nedostal do začatia rokovania o návrhu na vyslovenie súhlasu s predmetným protokolom žiadne podnety. Zaujali obidva výbory stanovisko. Po prvé odporúčajú pre Národnú radu s návrhom vysloviť súhlas a rozhodnúť, že ide o medzinárodnú zmluvu, ktorá má prednosť pred zákonom. Toto spravil Výbor Národnej rady Slovenskej republiky pre financie a rozpočet uznesením č. 17 z 2. septembra 2010 a ústavnoprávny výbor uznesením č. 24 z 2. septembra 2010. Gestorský výbor na základe stanovísk výborov návrh na vyslovenie súhlasu Národnej rady s protokolom, s príslušným protokolom odporúča Národnej rade Slovenskej republiky podľa čl. 86 písm. d) Ústavy Slovenskej republiky s protokolom príslušným vysloviť súhlas a aby Národná rada rozhodla, že príslušný protokol je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Návrh na uznesenie Národnej rady Slovenskej republiky je prílohou tejto správy. Poprosím pána predsedajúceho, aby otvoril diskusiu.
Shahzad, Silvia, poslankyňa NR SR (2019-01-31):
Pardon. Ja by som sa predsa len ešte opýtala. Dohovor o právach osôb so zdravotným postihnutím tu máme, ktorý sme prijali v roku 2010, tu máme už 9 rokov. Tie odporúčania výboru OSN boli pred tromi rokmi a ten čas strašne rýchlo beží, tak preto ma zaujímajú, naozaj taký výrazný časový harmonogram, ktorý nám väčšinou chýba pri týchto projektoch. Väčšinou sa o tom rozpráva len v rovine, áno, pripravujeme, bude. Vy ste teraz, spomínali napríklad teraz, ale to sú všetko také neurčité veci, takže okrem toho teda, že ste spomínali, čo sa deje teraz 2018 – 2020, tak ma zaujíma ten právne záväzný plán prechodu, tak ako sa o tom píše v tom odporúčaní, ako to vidíte. Ďakujem pekne.
Bugár, Béla, podpredseda NR SR (2016-06-07):
Pán poslanec Šuca.
Sulík, Richard, predseda NR SR (2011-05-19):
Pán poslanec Podmanický.
Laššáková, Jana, podpredsedníčka NR SR (2013-06-21):
Pán poslanec Muňko.
Hrnko, Anton, poslanec NR SR (2019-10-15):
Ďakujem. Pán poslanec Heger, ja vám veľmi pekne ďakujem za váš návrh. Je racionálny, ale vzhľadom na rozpočtové pravidlá možno by bolo vhodné, keby ste ten termín zmenili na 31. december, pretože rozpočtový rok sa končí 31. decembrom tohto roku, a ja neviem, či a ako ministerstvo je pripravené mať rozpočtové rezervy na vyplatenie týchto miezd. Ďakujem.
Ďuriš Nicholsonová, Lucia, podpredsedníčka NR SR (2018-06-12):
Pani poslankyňa Bašistová.
Bugár, Béla, podpredseda NR SR (2017-09-07):
Nech sa páči, prezentujme sa a hlasujeme. (Hlasovanie.) Prítomných 139 poslancov, za 61, proti 65, zdržalo sa 13 poslancov. Konštatujem, že Národná rada nevyslovila nedôveru pánovi ministrovi Richterovi. (Potlesk.) Vážené panie poslankyne, páni poslanci, vyhlasujem 20. schôdzu za skončenú. Ešte predtým, čo by sme sa rozišli, chcem vás informovať aj o tom, že v pondelok, tak ako sme sa včera dohodli, zajtra hlasovanie nebude, v pondelok začíname o desiatej a hlasovať budeme o piatej v pondelok. (Reakcie z pléna.) Zajtra začíname normálne od deviatej do druhej, tak ako to robíme každý piatok, a nakoľko pätnásteho je štátny sviatok, tak rokujeme aj v pondelok. V pondelok začíname o desiatej a hlasovať budeme až o piatej. (Reakcia z pléna.) Takže... (reakcia z pléna), áno, zajtra pokračujeme podľa programu, áno. Takže prajem vám príjemný večer a poprípade niektorým aj noc. (Rokovanie 20. schôdze NR SR sa skončilo o 20.34 hodine.)
Kozarec, Sebastián, poslanec NR SR (2023-02-16):
Sľubujem. (Potlesk.)
Kučera, Karol, poslanec NR SR (2022-05-24):
Ďakujem pekne. Pán kolega, musím povedať, že to bol taký plač vlastne jak keby strany SaS. Budem sa snažiť byť trošku možno na vás osobne teda akože zmierlivý, lebo naozaj ste tu nový, ale určite na SaS-ku ako takú nie v tejto veci, lebo vy ste naozaj tam povedali, že strana, resp. nechcete, aby deti boli zdrojom financií pre rodiny? To, toto by som chcel, aby ste toto si pozreli ešte raz, že či to tam máte dobre napísané. A potom, však ako obhajujete oligopoly a monopoly, to ste obhajovali, samozrejme, hazard, alkohol a aj cigarety, ktoré chceme zdaniť, hej, tým a prísť k nejakým prostriedkom na toto financovanie. Samozrejme, aj samosprávy, ktoré sa pomerne mali dobre, lebo mali aj prebytky, 420 miliónov prebytky za posledný rok, takže ono každý je nespokojný, komu sa siahne, samozrejme, na rozpočet, ale keď sa siahne aj rodinám, tak aj tie samosprávy možno by sa mohli trošku uskromniť. A nakoniec by som chcel povedať, že veď je to, k tomu plaču sa vrátim, že je to taká nemohúcnosť vlastne, mi to až pripadá, lebo veď strana SaS to mala, tri roky sa tým prezentujete, že ste to mali pripravované, mali ste, mali ste to v programe vlastnom a mi to príde, že naozaj jak keby ste to nevedeli už spraviť. V koncepcii športu ste to odsunuli až do roku 2026, tak dokedy majú tie rodiny čakať na to? Takže treba nad tým porozmýšľať, že, alebo trošku pridať v tej práci a myslím, že keď sa chce, tak sa dá.
Laššáková, Jana, podpredsedníčka NR SR (2014-07-01):
Pán poslanec, chcete reagovať na faktickú? Nie. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Áno, nech sa páči, máte slovo.
Ďuriš Nicholsonová, Lucia, podpredsedníčka NR SR (2016-10-19):
Ďakujem veľmi pekne, pán poslanec. Rozpravu ale neotvorím. Opýtam sa pána poslanca Mihála, ktorý je písomne... (Reakcia poslanca Mihála.) Pán minister Mihál to má na tri minúty vraj. Tak predsa len písomná časť rozpravy. Prihlásený je pán minister Mihál, nech sa páči. Teda prepáčte, pán poslanec Mihál (reakcie z pléna), pardon, predbehla som čas, predbehla som čas. Aj také bude. (Hluk v sále a potlesk.)
Baláž, Vladimír, poslanec NR SR (2015-04-24):
Dovoľte, pán poslanec Lipšic, v zásade som bol priamo nejakým spôsobom vami označený, alebo ako to mám povedať slušne. Tender na stravovaciu prevádzku v Rooseveltovej nemocnici začal v roku 2011 za bývalého vedenia a za bývalej vlády, bývalého ministra a začal preto, pretože stravovacia prevádzka a služby stravovacie boli v tejto nemocnici na katastrofálnej úrovni. Katastrofálnej úrovni. Nedalo sa ísť takto ďalej. Bola by ohrozená prevádzka nemocnice, pretože by ju boli zatvorili, Úrad pre verejné zdravotníctvo. Analýza pred týmto verejným obstarávaním, aj po ňom, a dokonca nezávislá analýza, audit po obstarávaní neukázal žiadne predraženie tendra a ukázal na výhodnosť tohto procesu. Ešte raz, na výhodnosť tohto procesu. A ja to teraz vravím výhradne z pozície riaditeľa, bývalého, nemocnice. Ďalej ste v odvolávaní napísali, že „bývalý riaditeľ banskobystrickej nemocnice Vladimír Baláž bol najskôr námestníkom pre stratégiu a rozvoj a následne sa stal poradcom novej riaditeľky“. Ak na takýchto faktoch stojí celý tento pamflet, tak sa čudujem kolegom hlavne z KDH, že sa podpísali pod to. Ďakujem.
Šimečka, Michal, podpredseda NR SR (2024-06-12):
Ďakujem. Otváram všeobecnú rozpravu. Písomne som nedostal žiadnu prihlášku a chcem sa preto spýtať, či má niekto záujem prihlásiť sa do rozpravy ústne. Končím možnosť prihlásiť sa ústne. Vyhlasujem všeobecnú rozpravu za skončenú. Chce k nej ešte zaujať stanovisko navrhovateľ? Pán spravodajca? Nie. V tom prípade prerušujem rokovanie o tomto bode programu. Budeme pokračovať prvým čítaním o návrhu poslancov Romana Michelka, Rudolfa Huliaka, Andreja Danka, Adama Lučanského na vydanie zákona, ktorým sa mení a dopĺňa zákon č. 265/2022 Z. z. o vydavateľoch publikácií a o registri v oblasti médií a audiovízie, teda zákon o publikáciách. Je to tlač 344, návrh na jeho pridelenie na prerokovanie výborom je v rozhodnutí 344. A pán Lučanský má teraz slovo, aby návrh zákona uviedol. Nech sa páči. [Rokovanie v prvom čítaní o návrhu poslancov Národnej rady Slovenskej republiky Romana Michelka, Rudolfa Huliaka, Andreja Danka a Adama Lučanského na vydanie zákona, ktorým sa mení a dopĺňa zákon č. 265/2022 Z. z. o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách) , tlač 344.]
Grendel, Gábor, podpredseda NR SR (2023-02-16):
Otváram rozpravu, do ktorej som dostal dve písomné prihlášky, od pána poslanca Miloša Svrčeka ako povereného člena poslaneckého klubu strany SME RODINA a potom ešte od pána poslanca Mariána Viskupiča. Takže ako prvý vystúpi v rozprave pán poslanec Svrček.
Pročko, Jozef, poslanec NR SR (2023-12-19):
Pán Hlina, no nielen tohoto Burdu majú, ale oni sa oháňajú tým, že vlastne ten, tento nezmysel podporujú aj, aj advokáti. No a nepovedia, právnici, pardon, ale nepovedia, že to sú advokáti tých obžalovaných. To je taká kombinácia, Burda a obžalovaní, obžalovaní advokáti, ja už neviem, že či oni si neuvedomujú, že sami sebe kakajú do pusy, že oni sami sebe, zo seba robia naozaj takých lúmenov. To je jednoducho taký nonsens a taká absurdita, ktorú predvádzajú, že to nemá obdobu. Oni sa obhajujú tým, oni sa obhajujú tým, že veď, preboha, veď pozrite sa, ako ten advokát, ktorý obhajuje Gašpara, povedal, že to, že to je dobrý, že to je dobré. No lebo ten Gašpar ako nemusí byť ani tak odsúdený. To je, to sa vám, to vám rozum zastáva nad tým. A k tomu Ficovi, to nielen Robo Fico je absolútny, absolútny sociopat v tomto, lebo on pred voľbami novinárov úplne využije, novinárov, postaví sa tam a po voľbách... (Reakcie z pléna.) Rozprávam k téme, nech ma neprerušujú, rozprávam... (Reakcie z pléna) Sociopat Fico, tak podľa mňa, podľa mňa nie sú zase, zase sú opití, ale to človek ani nepovie, čo im poviete? To je, to je jeho klasické, klasická ukážka, že sociopat Fico pred voľbami novinárov využíva a po voľbách im nadáva. A toto je klasická ukážka toho, že Fico sa nevie povzniesť nad to, že mu nejaký mladý človek povie svoj názor, ale ten, ale ten Fico musí toho mladého človeka ponížiť. A tak ako ponižujú presne teraz, ako ponižujú oni. Ste fakt hanba Slovenska, vy celá tá zločinecká... (Prerušenie vystúpenia časomerom.)
Figeľ, Ján, podpredseda NR SR (2013-12-03):
Žiada si záverečné slovo spoločný spravodajca? Nie. Ďakujem pekne. Prerušujem rokovanie o tomto bode programu. Dámy a páni, ďalším bodom programu je Správa o makroekonomickom vývoji a o vývoji verejných financií v roku 2013 a predikcia vývoja do konca roka . Správa má tlač 732 a správa výboru 732a. Správu uvedie znovu, nech sa páči, pán podpredseda vlády a minister vnútra Robert Kaliňák.
Sulík, Richard, predseda NR SR (2010-08-04):
Vážené poslankyne, vážení poslanci, poprosím vás, aby ste zaujali svoje miesta. Vážené poslankyne, vážení poslanci, otváram druhý rokovací deň prerušenej 3. schôdze Národnej rady. O ospravedlnenie svojej neúčasti na dnešnom rokovacom dni písomne požiadal poslanec Pučík. Pani poslankyne, páni poslanci, budeme pokračovať v prerušenom rokovaní o Programovom vyhlásení vlády Slovenskej republiky a žiadosti vlády o vyslovenie dôvery . Správa o prerokovaní programového vyhlásenia vlády vo výboroch je pod tlačou 39a vrátane návrhu uznesenia Národnej rady. Poprosím predsedníčku vlády pani Ivetu Radičovú, aby zaujala miesto určené pre navrhovateľov. Ďakujem. Teraz dávam slovo predsedovi gestorského výboru, Výboru Národnej rady pre financie a rozpočet, poslancovi Jozefovi Kollárovi, aby informoval Národnú radu o výsledku prerokovania programového vyhlásenia vlády vo výboroch a v gestorskom výbore. Jozef Kollár, nech sa páči.
Glváč, Martin, podpredseda NR SR (2018-02-01):
Vážené pani poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do dvanástej hodiny 29 otázok na predsedu vlády a na členov vlády 32 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Pani poslankyne, páni poslanci, predseda vlády pán Robert Fico sa písomne z rokovania o tomto bode programu ospravedlnil. Svojím zastupovaním poveril podpredsedu vlády pre investície a informatizáciu Petra Pellegriniho, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda.
Mikulec, Roman, poslanec NR SR (2023-12-20):
Ďakujem pekne za slovo aj za odpoveď. Vy ste potvrdil vo svojej odpovedi, že Národná kriminálna agentúra je špecifický a špecializovaný útvar na vyšetrovanie najzávažnejších trestných činov spojených s korupciou. Potvrdil ste, že korupcia je závažný spoločenský jav, ktorý sa vyskytuje na Slovensku a dokonca, že je prioritou vlády, vašej vlády. Potvrdil ste, že korupcia a páchatelia, ktorí korupciu páchajú, sa neustále zdokonaľujú a vymýšľajú rôzne nové metódy, a tým mi teda logicky z toho vyplýva, že na boj s korupciou by mala Národná kriminálna agentúra byť posilnená a nie deštruovaná. Vychádza mi z toho, čo ste povedali, že Národná kriminálna agentúra sa má nejakým spôsobom reštrukturalizovať preto, aby boli posilnené základné útvary, ale sám ste povedal vo svojej odpovedi, že je to špecializovaný útvar a predpokladám, že logicky z toho vyplýva, že nie na tých základných útvaroch budú vyšetrovať najzávažnejšiu trestnú činnosť spojenú s korupciou. Čiže moja doplňujúca otázka, prečo teda rušíte alebo, alebo riešite vyšetrovateľov, ktorí dlhé roky vyšetrovali korupciu a iné závažné trestné činy, už sú pre vás nepotrební, už ich nie je potrebné v Policajnom zbore, dokonca ani tak, keď povedia, že už nebudú vo vedúcich funkciách a robili by len radových vyšetrovateľov, a prečo idete reštrukturalizovať špecifický a špecializovaný útvar, napriek tomu, že si uvedomujete, že korupcia je prítomná a je, tak ako ste povedali, prioritou vašej vlády?
Brisudová, Martina, poslankyňa NR SR (2022-05-04):
Ďakujem za slovo, pán predsedajúci. Vážené kolegyne, vážení kolegovia, predseda Národnej rady Slovenskej republiky rozhodnutím č. 1050 z 21. apríla 2022 pridelil návrh vlády na skrátené legislatívne konanie o vládnom návrhu zákona o špeciálnom spôsobe hlasovania vo voľbách do orgánov samosprávy obcí a vo voľbách do orgánov samosprávnych krajov, ktoré sa konajú v roku 2022 v rovnaký deň a v rovnakom čase a ktorým sa menia a dopĺňajú niektoré zákony na prerokovanie Výboru Národnej rady Slovenskej republiky pre verejnú správu a regionálny rozvoj v termíne do začiatku rokovania schôdze Národnej rady Slovenskej republiky. Výbor Národnej rady Slovenskej republiky pre verejnú správu a regionálny rozvoj prerokoval návrh vlády na skrátené legislatívne konanie na svojej 55. schôdzi dňa 25. apríla 2022. Výbor svojim uznesením č. 149 z 25. apríla 2022 súhlasil s návrhom vlády na skrátené legislatívne konanie a odporučil Národnej rade Slovenskej republiky s návrhom vlády na skrátené legislatívne konanie vysloviť súhlas s tým, že prvé, druhé a tretie čítanie k vládnemu návrhu zákona o špeciálnom spôsobe hlasovania vo voľbách do orgánov samosprávy obcí a vo voľbách do orgánov samosprávnych krajov, ktoré sa konajú v roku 2022 v rovnaký deň a v rovnakom čase a ktorým sa menia a dopĺňajú niektoré zákony sa uskutoční na schôdzi Národnej rady Slovenskej republiky. Vážený pán predsedajúci, skončila som, otvorte, prosím, rozpravu.
Hraško, Igor, poslanec NR SR (2014-11-08):
Ďakujem za slovo. Ja len pripomeniem, odvolávame Fica, odvolávame Fica, odvolávame Fica. Už som to trošku zdôraznil, aby sa to vrylo aj niektorým iným pánom ministrom do hláv, pretože naozaj odvolávame Fica, a nie Radičovú, ani nikoho iného, čo tu bol predtým, predtým, pred predtým. A ja len pripomeniem, že takto necelý rok predtým sme tiež odvolávali Fica. A bolo to za určité kauzy, bolo to za SPP a podobne. Čo sa odvtedy zmenilo? No zmena k lepšiemu to nie je, to nie je nič, absolútne nič. A máme tu nové kauzy, máme tu nové kauzičky, kauziská. Čiže všetko ide k horšiemu. Niet ešte lepšieho dôvodu na odvolanie všetkých vás, celej Ficovej vlády? Nič sa tu nezlepšilo. Hovorili ste aj o tom, že ste zakázali zisk Penty. No ako ste ho zakázali? No naoko ste ho zakázali, zakázali ste zisk zdravotným poisťovniam, z nich jedna zažalovala štát, blokujú nám peniaze, a druhá si ten zisk zobrala z niečoho iného. Takže pekne to bolo urobené naoko. My sme vám pritom doniesli riešenie, akým by sa to dalo spraviť, ale to ste nepočúvali, lebo to sme doniesli my. Keď to tak nie je, osviežte si pamäť a skúste si skontrolovať tie záznamy z minulosti. No a k tomu, že tuná je teda nejaká komédia alebo niečo podobné. Alebo fraška to pre niektorých je. Áno, iné vám neostáva, vy nemáte argumenty. No a ak takto budete argumentovať aj pri návrhu rozpočtu, no tak nemusíte nám odhaľovať všetky skryté tajnosti, ktoré na nás chystáte s tým, že tiež to bude fraška a podobne a budú k tomu sa vyjadrovať dvaja mladí poslanci. Takže pre nás to nie je žiadna komédia. Ale pre tých našich občanov toto celé je skôr tragédiou, pretože tam ste ich doviedli. Áno, pár vyvoleným sa prilepšuje neskutočným spôsobom. A to, že vy prilepšujete dôchodcom na vianočný dôchodok smeťami, nehnevajte sa, to je pod úroveň.
Hlina, Alojz, poslanec NR SR (2014-06-04):
Ďakujem veľmi pekne. No to je takým tým, že tie veci majú v zásade tú tendenciu tak zjednodušiť, že ľudia si to vnímajú, že KDH nehlasovalo za KDH. Ale prísne vzaté je to tak, ako ste hovorili. A to je pre tých, ktorí sa tomu venujú hlbšie, že naozaj ste nehlasovali, a ja poznám aj tú komunikáciu, proti predloženému. Len ľudia majú tendenciu, vždycky tá tendencia je si to zjednodušiť. Čiže aj pre zjednodušenie ľudí teraz a tých, ktorí to, dajme tomu, vnímajú takto jednoduchšie a takto zľahčene, tak môžu to poňať, že ste to dneska opravili. Už nejdem ani výraz dať, lebo sa na všetko dá nejakým spôsobom pozrieť z jednej aj z druhej strany. Ale urobili ste kus roboty. A to treba povedať čestne, komu česť, tomu česť, viete, ja nebudem nikdy tuná hrať tuná hru, že všetci sú tu zlodeji, že z politiky sa odchádza kopancom do zadku. Prosím vás, naozaj sa tak nemôže odchádzať. Sú takí, čo by si to zaslúžili viac ako jeden, ale sú ľudia, ktorí sú v politike a ktorí aj keď budú odchádzať, tak si zaslúžia slušne pozdraviť. Ja viem, že niekto na tom postavil kariéru, že všetci sú všetci. Ale každá generalizácia je zárodkom konfliktu. Každá generalizácia čohokoľvek, akéhokoľvek problému, skupiny a sociéty na konci spôsobí nešťastie. Na to by som možno upozornil tuná niektorých kolegov. To je ich bielkovina, z ktorej žijú. Takto to nefunguje. A KDH. Treba povedať, no tak tu niekto možno žiarli, možno nie, je to faktom. Proste konzistentne, dlhodobo dostali toľko, takú nakladačku, že by sa druhý nepozbieral z toho. Oni sa z toho pozbierajú, otrasú a možno im to aj pomôže ja neviem. Ja nie som Nostradamus. Ale tak to je, tak to vyhodnocujem. A tie reči tuná aj kolegu, či to súvisí s niečím, to je presne to, že všetci máme pocit, že hráme, a ja nechcem... (Prerušenie vystúpenia časomerom.)
Pellegrini, Peter, predseda NR SR (2015-04-24):
S reakciou na vaše vystúpenie 8, 9, 10, 10 pánov poslancov, posledným je pán poslanec Galko. Končím možnosť prihlásiť sa s faktickými. Prvý pán poslanec Brixi, nech sa páči.
Bugár, Béla, podpredseda NR SR (2017-10-12):
Nech sa páči, prezentujme sa, hlasujme o bodoch zo spoločnej správy okrem bodu č. 10. (Hlasovanie.) Prítomných 140 poslancov, za 118, zdržalo sa 20, 2 nehlasovali. Návrh sme schválili. Nech sa páči.
Hrnčiar, Andrej, podpredseda NR SR (2017-02-09):
Pán poslanec Budaj.
Číž, Miroslav, poslanec NR SR (2010-12-08):
Hovorím. Hanebne... Nehovorte, prosím vás, pán predseda, nestrácajte dôstojnosť, pán predsedajúci.
Laurenčík, Milan, podpredseda NR SR (2021-02-04):
Ďakujeme, pán podpredseda. Prosím, zaujmite miesto pre navrhovateľa. Ja teraz dám slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi, predsedovi tohto výboru pánovi poslancovi Mariánovi Viskupičovi. Nech sa páči, máte slovo.
Karahuta, Jaroslav, poslanec NR SR (2022-12-02):
Vážený pán predseda, v rozprave k uvedenému návrhu zákona vystúpili dvaja poslanci, pričom poslanec Mičovský a poslanec Fecko podali pozmeňujúce a doplňujúce návrhy. Keďže boli včera v rozprave podané pozmeňujúce návrhy v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
J. Brocka, poslanec: (2006-10-19):
Pán Mečiar, vy odvádzate pozornosť od prerokúvaného návrhu, možno vám niektorí noví poslanci naletia, ja som presvedčený, že verejnosť vám už nenaletí. Dnes prerokúvame návrh o zrušení niektorých rozhodnutí o amnestiách. My nie sme vyšetrovací orgán, my nie sme sudcovania, my sme poslanci. My by sme mali rozhodovať o tomto bode programu, o tomto legislatívnom návrhu. Ak ste spomínali ten známy „útok“ na vašu Elektru, musím povedať, že polícia si len plnila svoju povinnosť, pretože vy ste si svoju zákonnú povinnosť neplnili, vy ste sa celé týždne vyhýbali svedeckým výpovediam. A keď som pri Elektre a pri vašej dôveryhodnosti, vy ste dodnes vierohodne verejnosti nevysvetlili, kde ste nabrali svoj obrovský majetok. Pán Mečiar, vy ste nervózny, vy nie ste dôveryhodný a bojíte sa. Veď toto je návrh o zrušení amnestií a potom sa bude dokazovať. Môžete dať priestor spravodlivosti.
Bugár Béla, podpredseda NR SR (2018-02-08):
Nech sa páči, prezentujme sa a hlasujme. (Hlasovanie.) Prítomných 133 poslancov, za 54, proti 13, zdržalo sa 66 poslancov. Návrh sme neposunuli do druhého čítania. Chcem vás ešte požiadať o odsúhlasenie termínu rokovania poslaneckého návrhu novely Exekučného poriadku (tlač 746), je to 34. bod schváleného programu, či bude všeobecný súhlas, dnes to prerokovať po interpeláciách. (Súhlasná reakcia pléna.) Áno, ďakujem pekne, prerušujem, prerušujem rokovanie. A ešte predtým procedurálny návrh. Pán poslanec Blaha, nie?
A. Belousovová, podpredsedníčka NR SR: (2009-02-12):
Ďalej má slovo pani poslankyňa Tkáčová, po nej vystúpi pani poslankyňa Mušková. Nech sa páči.
Matovič, Igor, poslanec NR SR (2011-10-18):
Pán predseda, vzhľadom na to, že medzi poslaneckými návrhmi zákonov je aj môj návrh na zmrazenie platov ústavných činiteľov, ktorý som podal preto, lebo reálne hrozí, že od Nového roka my poslanci a ostatní činitelia budú mať o 18,8 percenta zvýšený plat, bol by som veľmi rád, ak by sme o tomto bode hlasovali alebo o presunutí tohto bodu na decembrovú schôdzu, lebo veľmi rád by som videl, nech sa poslanci vyfarbia, kto si chce zvýšiť plat v tejto ťažkej dobe skoro o 20 percent. (Reakcie z pléna.)
Šeliga, Juraj, podpredseda NR SR (2021-02-04):
Ďakujem. Pán poslanec sa chce dopýtať, nech sa páči.
Pellegrini, Peter, predseda NR SR (2015-05-13):
Prezentujme sa a hlasujme o bode 3 a 4 z pozmeňujúceho návrhu pána poslanca Švejnu. (Hlasovanie.) Prítomných 139 poslancov, za hlasovalo 60, proti bolo 69, zdržalo sa 10. Tento bod sme neschválili.
Pellegrini, Peter, podpredseda NR SR (2020-03-25):
Ďakujem pekne, pán minister. Poprosím, aby ste zaujali miesto pre navrhovateľa. Dávam slovo pani predsedníčke výboru pre sociálne veci pani poslankyni Jane Žitňanskej, aby nás informovala o výsledku prerokovania návrhu vlády vo výbore. Nech sa páči.
Jurinová, Erika, podpredsedníčka NR SR (2014-02-13):
Nech sa páči, pán poslanec Hudacký, prihlásený do rozpravy.
Sloboda, Vladimír, poslanec NR SR (2019-05-09):
Ďakujem. Ďakujem pekne. No ak bolo to teda zaujímavé, hlavne to slovné spojenie, že pôvodná pravda, to zaznelo teda veľmi zaujímavo, že čo je potom nepôvodná pravda, ale dobre. Ak bolo základným úmyslom to, že sa budú, akým spôsobom sa budú používať štátne symboly v digitálnej ére, tak potom naozaj nerozumiem, prečo sme, prečo ste do toho návrhu dali úplne iné veci s tým nesúvisiace, s tým používaním v digitálnej ére. To za prvé. Za druhé, ak hovoríte o tom, že vlastne nič nezakazujete, tak keď si pozriete, v koľkých ďalších paragrafoch zakazujete, resp. dávate pokuty za porušenie jednotlivých ustanovení, tak koniec koncov aj za to hratie hymny do výšky 7-tisíc eur. Takže to je takisto, tak potom prečo zavádzate novú pokutu za niečo, čo vlastne tvrdíte, že nezakazujete? A teraz to dôležitejšie. Spomenuli ste, že ak je tam nejaký problém a naozaj by to mohlo ovplyvniť uplatňovanie tohto zákona, tak sa pokúsite to vyriešiť, tak jeden tam stále minimálne je, a to je, že sú tam nepresné a nejednoznačné jednotlivé ustanovenia. A teraz konkrétne významné športové podujatie a významné kultúrne podujatie. Ako to máte zadefinované? Čo je pre vás významné? Čo je významné pre tých športovcov alebo pre tých, ktorí, ktorí majú niekde, niekde podujatie? Niekde je to celoslovenské, niekde je to celosvetové podujatie, niekde to môže byť regionálne, ale pre nich je to stále významné kultúrne podujatie, či už športové, takisto pre, pre malých športovcov. Ako to chcete zadefinovať? Čo áno a čo nie? A hlavne kto o tom bude rozhodovať? Vy?
B. Bugár, podpredseda NR SR: (2003-12-04):
(Hlasovanie.) Prítomných 130 poslancov, za návrh 129, proti 1. Konštatujem, že aj tieto body zo spoločnej správy sme schválili. Nech sa páči, teraz môžete pokračovať inými bodmi.
Blanár, Juraj, podpredseda NR SR (2023-03-15):
Pán poslanec Kotleba, môžete reagovať.
Číž, Miroslav, podpredseda NR SR (2015-01-29):
Ďakujem pekne. Slovo má pán poslanec Brocka.
Bugár, Béla, podpredseda NR SR (2010-10-12):
Ďakujem. Vyhlasujem všeobecnú rozpravu o tomto bode programu za skončenú. Pán minister, chcete sa vyjadriť v rozprave? Nie. Ďakujem pekne. Pán spravodajca? Nie. Teda prerušujem rokovanie o tomto bode programu. Pristúpime k ďalšiemu prvému čítaniu, a to o vládnom návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov (tlač 95). Nech sa páči, pán minister Mikloš, môžte tento vládny návrh zákona uviesť.
Hort, Milan, podpredseda NR SR (2010-10-19):
Ďalej s faktickou poznámkou pán poslanec Ľudovít Kaník, nech sa páči.
P. Paška, predseda NR SR: (2008-10-23):
(Hlasovanie.) 135 prítomných, 122 za, 1 proti, 12 sa zdržalo. Aj tento návrh sme schválili. Budeme teraz v prvom čítaní hlasovať o návrhu poslanca Národnej rady Slovenskej republiky Tomáša Galbavého na vydanie zákona, ktorým sa mení a dopĺňa zákon č. 16 /2004 Z. z. o Slovenskej televízii v znení neskorších predpisov. Hlasovanie uvedie pán Senko.
P. Paška, predseda NR SR: (2008-11-05):
(Hlasovanie.) 132 prítomných, 54 za, 47 proti, 30 sa zdržalo, 1 nehlasoval. Návrh sme neschválili.
Smolíková, Eva, poslankyňa NR SR (2019-11-28):
Ďakujem pekne za slovo, pán predsedajúci. Pani poslankyňa, absolútne ma neprekvapilo toto vaše vystúpenie. Od vás toto v podstate som aj očakávala, ale že urobíte taký odpočet posledných aktivít, ktoré urobila SNS-ka, tak za takúto reklamu naozaj môžem poďakovať. A keď ste spomenuli naše letné hliadky, tak ja tiež viem o poslancoch, pánov poslancov Slobody a Solidarity, ktorí rozdávajú deťom pri internátoch kávičku a usmievajú sa po nich. Čiže aj toto je také zaujímavé. Ale čo ma viacej, viacej zarazilo, tak vy asi nie ste oboznámená a nepoznáte prácu otca Mariána Kuffu, ktorý pracuje s ľuďmi, ktorých posielal Hitler do plynu. On totižto pracuje s ľuďmi, ktorí sú bez domova, ktorí sú chorí, ktorí sú teplí, ktorí sú postihnutí, a robí to roky, roky rokúce. Roky, roky rokúce. A to, že on sa vyjadruje k týmto témam, ku ktorým sa vyjadruje. No a kto sa teda má vyjadriť, ak nie farár? Ďakujem.
M. Číž, podpredseda NR SR: (2009-12-10):
(Hlasovanie.) Prítomných 125 poslancov, za 103 poslancov, 20 sa zdržali, nehlasovali 2. Konštatujem, že Národná rada schválila vyhlásenie o umiestňovaní náboženských symbolov v školách a vo verejných inštitúciách. Ďakujem, pán spravodajca.